Balèt Ramayana Prambanan iku sumberé carita saka "Serat Rama", ya iku carita Ramayana ing sastra Jawa Anyar. "Serat Rama" iku anggitané Yasadipura I (1729-1802). Miturut Purbacaraka, "Serat Rama" wujudé macapat lan minangka buku basa Jawa Anyar kang prayoga dhéwé. Mangkonoa, Purbacaraka uga nyruwé manawa kang nganggit "Serat Rama" kurang nguwasani basa Jawa Kuna amarga pérangan-pérangan kang ora dingertèni kerep dibusek utawa dilintu.